CELEX: 32011R0521
Language: da
Date: 2011-05-26 00:00:00
Title: Kommissionens gennemførelsesforordning (EU) nr. 521/2011 af 26. maj 2011 om ændring af forordning (EF) nr. 620/2009 om forvaltning af et toldkontingent for import af oksekød af høj kvalitet

27.5.2011   
            
            
               DA
            
            
               Den Europæiske Unions Tidende
            
            
               L 140/48
            
         KOMMISSIONENS GENNEMFØRELSESFORORDNING (EU) Nr. 521/2011
   af 26. maj 2011
   om ændring af forordning (EF) nr. 620/2009 om forvaltning af et toldkontingent for import af oksekød af høj kvalitet
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 144, stk. 1, og artikel 148 sammenholdt med artikel 4, og
   ud fra følgende betragtninger:
   
               (1)
            
            
               For at undgå, at der i spekulationsøjemed indgives ansøgninger om importlicenser i henhold til Kommissionens forordning (EF) nr. 620/2009 (2), og for at sikre, at importlicenserne tildeles virkelige importører, bør den historiske referencemængde for importeret oksekød, der er en betingelse for ansøgning om importlicens, fastsættes på et passende niveau.
            
         
               (2)
            
            
               For at undgå misfortolkninger bør de krav til oksekød af høj kvalitet, der er fastsat i bilag I til forordning (EF) nr. 620/2009, præciseres; det bør navnlig præciseres, at kravet vedrørende mindsteenergiindholdet gælder for hele foderrationen, og at kvier og tyre henviser til henholdsvis kategori E og C som defineret i punkt A i bilag V til forordning (EF) nr. 1234/2007.
            
         
               (3)
            
            
               Forordning (EF) nr. 620/2009 bør derfor ændres i overensstemmelse hermed.
            
         
               (4)
            
            
               Eftersom det nye kontingentår begynder den 1. juli 2011, bør denne forordning gælde fra den dato og for licensansøgninger, der er indgivet for den periode.
            
         
               (5)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   I forordning (EF) nr. 620/2009 foretages følgende ændringer:
   
               1)
            
            
               I artikel 3, stk. 2, indsættes følgende afsnit:
               »Ved anvendelsen af artikel 5 i forordning (EF) nr. 1301/2006 skal importlicensansøgere ved fremlæggelsen af den første ansøgning for en given toldkontingentperiode dokumentere, at de i hver af de to perioder, der er omhandlet i artikel 5 i forordning (EF) nr. 1301/2006, har importeret mindst 100 tons produkter omfattet af del XV i bilag I til forordning (EF) nr. 1234/2007.«
            
         
               2)
            
            
               Bilag I ændres som angivet i bilaget til nærværende forordning.
            
         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra kontingentårets begyndelse, dvs. den 1. juli 2011, og gælder for licensansøgninger, der indgives for den periode.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. maj 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 299 af 16.11.2007, s. 1.
   
      (2)  EUT L 182 af 15.7.2009, s. 25.
   
      BILAG
      I bilag I til forordning (EF) nr. 620/2009 affattes punkt 1 således:
      
         
                     »1.
                  
                  
                     Udskæringerne stammer fra slagtekroppe af kvier eller tyre (1) på under 30 måneder, der i mindst 100 dage før slagtningen udelukkende er blevet tildelt et foder, der indeholder mindst 62 % koncentrater og/eller foderkornbiprodukter på fodertørstofbasis, og som opfylder eller overstiger et fordøjeligt energiindhold på over 12,26 megajoules pr. 1 kg tørstof.
                  
               
      
         (1)  Ved anvendelsen af disse krav henviser kvier og tyre til henholdsvis kategori E og C som defineret i punkt A i bilag V til forordning (EF) nr. 1234/2007.«